Brada
Brada je nakupina dlaka, koje rastu na donjem dijelu lica. Kod žena se javlja samo kao posljedica bolesti ili preaktivne nadbubrežne žlijezde. Brada može imati razne oblike, a može uključivati i brkove. U mnogim kulturama je simbol muževnosti i zrelosti. Djeca je nemaju, a dobivaju je mladići u razdoblju puberteta. Nose je pravoslavni svećenici, muslimanski duhovni vođe, Amiši, rabini, kapucini, intelektualci, aktivisti, revolucionari i dr. Brada se održava pomoću brijaćeg aparata kod kuće ili u brijačnicama. Vlasnik najduže brade bio je Norvežanin Hans Langseth (umro 1927. godine). Njegova brada bila je duga 5,33 m.